Objavljen godišnji izvještaj Amnesty International, vodeće grupe za zaštitu ljudskih prava
U izvještaju Amnesty Internationala se navodi da je BiH sve više podijeljena po etničkim linijama
U svijetu i dalje postoje siromaštvo i ljudsko ponižavanje. Ali, vršilac dužnosti generalnog sekretara organizacije Amnesty International, Claudio Cordone, kaže da se u najnovijem izvještaju o stanju ljudskih prava u svijetu navodi da se pojedinci ipak pozivaju na odgovornost za neke od najtežih prekršaja: Međutim, Cordone kaže da mnoge zemlje ograničavaju napredak međunarodne pravde, reagirajući jedino onda kada je to politički korisno: Među zemljama koje nisu pristupile Međunarodnom krivičnom sudu su i Kina, Rusija i Sjedinjene Države. Cordone kaže da je taj sud bitan za borbu protiv kršenja ljudskih prava: Amnesty International kritikuje Sjedinjene Države što i dalje drže osumnjičene teroriste u zatvoru u Zaljevu Guantanamo, uprkos obećanju predsjednika Baracka Obame da će zatvoriti taj objekat do početka 2010. Cordone kaže da je ugnjetavanje i dalje veliki problem širom svijeta i podsjeća na iranske akcije poslije spornih predsjedničkih izbora, juna prošle godine. Amnesty International navodi da su žene, naročito siromašne, česta meta kršenja ljudskih prava, dodaje Cordone: Vazhma Frough je 13 godina života posvetila borbi za prava žena u Afganistanu. Ona kaže da žene u gradovima sada imaju veću slobodu, ali da su i dalje meta nasilja: Amnesty International zaključuje da vlade moraju da unaprijede jednakost žena kao ključni element za poboljšanje sopstvene prakse poštovanja ljudskih prava. Kada je u pitanju BiH, Amnesty International naglašava jedan, po njima trenutno najvažniji aspekt: odnosi izmedju tri glavne etničke grupe su dramatično pogoršani, visoki zvaničnici koriste sve češće nacionalističku retoriku, a u nekoliko slučajeva srpski političari su bojkotirali rad centralnih institucija, što je te institucije potpuno paraliziralo. Nadalje, Amnesty upućuje I kritike BiH kada je u pitanju pokušaj rješavanja teške ekonomske situacije, podsjećajući da se odgovor u BIH na to traži rezanjem socijalnih aspekata državnog budžeta, dakle, oduzimanjem fondova namjenjenih onim u najvećoj nuždi. Sistem zaštite I podrške svjedocima na svim sudovima u BiH nije adekvatan . Prošloga oktobra, podsjeća Amnesty, državni parlament je odbio produžiti mandate medjunarodnim sudijama I tužiteljima, nakon čega su brojne grupe za zaštitu ljudskih prava, uključujući I Amnesty International, izrazile ozbiljnu zabrinutost kada je u pitanju spremnost Pravosudnog sistema u BIH da procesuira optužnice za ratne zločine u skladu s najvišim standardima medjunarodne pravde.Nakon toga je Visoki Predstavnik upotrijebio svoje ovlasti I, poznato je , produžio mandate stranih sudija. Kada je u pitanju diskriminacija, stoji u izvještaju Amnesty-ja, preživjele ratnih silovanja I drugog seksualnog nasilja, i dalje nemaju pristup punim ekonomskim I socijalnim pravima, odgovarajuće reparacije nisu obezbjedjene, a mnoge žene žrtve seksulanih zločina I dalje žive u siromaštvu. Napredak , u identificiranju eventualnih lokacija nestalih iz rata, i dalje je spor a najviše ga obstruira nedostatak suradnje medju vlastima entiteta. U 2009. se manje ljudi vratilo na svoja staništa nego u 2008. Amnesty navodi da vlasti u BiH nastavljaju kršiti prava nekih osoba koje su se uselile u BiH tijekom rata, I u medjuvremenu dobile državljanstvo, a dio tih osoba, uglavnom iz islamskih zemalja u medjuvremenu je I protjerano. Neke od tih osoba, koje još čekaju na deportaciju, poput Imad al Hussaina, se u svojoj zemlji sučeljavaju s mogućnošću smrtne kazne. Uvjeti u kojima su smješteni imigranti u Lukavici, pri Centru za deportaciju, su neadekvatni. Konačno, zaključuje se u godišnjem izvještaju Amnesty International-a, u većini slučajeva zatvorenika, vlasti nisu poduzele potrebne mjere da ograniče grube policijske mjere. Prema posljednjem izvještaju državnog Ombudsmana, uvjeti u gotovo svim zatvorskim I pritvornim jedinicama u BiH su ispod medjunarodnih standarda.